text: Yarandıqdan qısa müddət sonra netbuklar ölçüsü və xüsusiyyətləri baxımından böyümüş, daha kiçik notbuklar və subnotbuklarla birləşmişdir. Biri netbuk, digəri isə adi noutbuk kimi satılan iki "Dell" modelini müqayisə edərkən, "CNET" netbukları 2009-cu ilin avqust ayında "daha kiçik, daha ucuz noutbuklardan başqa bir şey deyil" adlandırmışdır. Burada qeyd edilmişdir ki, "Xüsusiyyətlər o qədər oxşardır ki, adi alıcı çox güman ki, niyə birinin digərindən daha yaxşı olduğu ilə bağlı çaşqınlıq yaşayır" və "yeganə nəticə odur ki, cihazlar arasında həqiqətən heç bir fərq yoxdur". Öz zirvəsində netbukların asan daşınması və internetə çıxışın genişlənməsi onlara notbuk kompüter bazarının əhəmiyyətli hissəsini vermişdir. Daha gəlirli notbuklarının satışını qorumaq üçün istehsalçılar tezliklə netbuklarının texniki təchizatına məhdudiyyətlər qoymuşdular. Bu, netbukları ənənəvi notbuklar və ya yeni yaranan planşet kompüterləri ilə müqayisədə bir neçə fərqli üstünlüyə malik olan bazar nişinə itələmək kimi gözlənilməz təsir göstərmişdir.